
RAPORT DE SPECIALITATE
privind aprobarea Raportului final întocmit de Comisia de selecţie, în vederea numirii noilor membri în consiliul de administraţie la Compania Locală de Termoficare COLTERM S.A.


Având în vedere Expunerea de motive nr……................................a Primarului Municipiului Timişoara şi Proiectul de hotărâre privind aprobarea Raportului final întocmit de Comisia de selecţie, în vederea numirii noilor membri în consiliul de administraţie la Compania Locală de Termoficare COLTERM S.A.;
Având în vedere Raportul pentru numirile finale in vederea ocuparii posturilor vacante de membri in consiliul de administratie la Compania Locala de Termoficare Colterm S.A., nr.SC2017-29128/21.11.2017, întocmit de Comisia de selecţie;
Având în vedere Adresa Companiei Locale de Termoficare Colterm S.A. nr. SC2017-029026/20.11.2017 prin care ne-au fost comunicate criteriile de integritate şi indicatorii cheie de performanţă, pentru membrii Consiliului de Administraţie;
Având în vedere Adresa Direcţiei Edilitare nr. SC2017-29023,29026/21.11.2017 prin care au fost formulate propuneri privind indicatorii cheie de performanţă;
Având în vedere HCL nr. 221/27.06.2017 prin care a fost declanşată procedura de selecţie a membrilor Consiliului de Administraţie la Compania Locala de Termoficare Colterm S.A.;
Facem următoarele precizări: 
	Având în vedere prevederile art. 44, alin. (9) din normele de aplicare ale O.U.G. nr.  109/2011, raportul pentru numirile finale se transmite la conducătorul autorităţii publice tutelare, în vederea mandatării reprezentanţilor statului în adunarea generală a acţionarilor, pentru propunerea de membri în consiliul de adminsitraţie.
Potrivit art. 3 pct. 6 din OUG nr. 109/2011 autoritatea publică tutelară, are competenţe să stabilească criterii de integritate pentru membrii consiliului de administraţie/consiliului de supraveghere, directori/directorat şi să asigure înscrierea acestora în contractele de mandat;
    În conformitate cu principiile generale privind stabilirea indicatorilor–cheie de performanţă prevăzuţi în Anexa 2 la H.G. nr. 722/2016 structurile de guvernanţă corporativă din cadrul fiecărei autorităţi publice tutelare propun conducerii acesteia ceea ce consideră a fi indicatorii financiari şi nefinanciari de performanţă potriviţi, în concordanţă cu interesele întreprinderii publice. Aceştia vor fi folosiţi ca bază de negociere pentru indicatorii de performanţă financiari şi nefinanciari rezultaţi din planul de administrare.
Conform art. 36, alin. (2) lit. a)  din Legea nr. 215/2001 privind administraţia publică locală, republicată şi modificată, consiliul local exercită atribuţii privind organizarea şi funcţionarea aparatului de specialitate al primarului, ale instituţiilor şi serviciilor publice de interes local şi ale societăţilor comerciale şi regiilor autonome de interes local;
Potrivit art. 36 alin (3) lit. c) din Legea nr. 215/2001 privind administraţia publică locală, republicată şi modificată, consiliul local exercită, în numele unităţii administrativ-teritoriale, toate drepturile şi obligaţiile corespunzătoare participaţiilor deţinute la societăţi comerciale sau regii autonome, în condiţiile legii.
În concluzie, având în vedere cele prezentate mai sus, înaintăm Consiliului Local următoarele:
1. Raportul pentru numirile finale in vederea ocuparii posturilor vacante de membri in consiliul de administratie la Compania Locala de Termoficare Colterm S.A., nr.SC2017-29128/21.11.2017
2. Criteriile de integritate pentru membrii consiliului de administraţie,
3. Categoriile indicatorilor- cheie de performanţă.


	Având în vedere prevederile legale expuse în prezentul raport, apreciem că Proiectul de hotărâre privind aprobarea Raportului final întocmit de Comisia de selecţie, în vederea numirii noilor membri în consiliul de administraţie la Compania Locală de Termoficare COLTERM S.A. îndeplinește condițiile pentru a fi supus dezbaterii și aprobării plenului consiliului local. 

